Document ID: 31987R2290

KOMISSION ASETUS (ETY) N:o 2290/87,
annettu 30 päivänä heinäkuuta 1987,
soijapapuja koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 2329/85 muuttamisesta ja markkinointivuotta 1987/1988 koskevien sopimusten siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon soijapapuja koskevista erityistoimenpiteistä 23 päivänä toukokuuta 1985 annetun neuvoston asetuksen (ETY) N:o 1491/85(), sellaisena kuin se on muutettuna asetuksella (ETY) N:o 1921/87(), ja erityisesti sen 2 artiklan 8 kohdan,
sekä katsoo, että
soijapapuja koskevien erityistoimenpiteiden yleisistä säännöistä 25 päivänä heinäkuuta 1985 annetun neuvoston asetuksen (ETY) N:o 2194/85() 4 artiklassa säädetään, että myönnettävä tuen määrä on tukihakemuksen jättöpäivänä voimassa oleva määrä ja että tietyissä tapauksissa tämä tukihakemus voidaan jättää heti tuottajan ja ensimmäisen ostajan välisen sopimuksen jättämisen jälkeen,
tuottajan ja ensimmäisen ostajan välinen sopimus on jätettävä viimeistään 15 päivänä elokuuta kunakin vuonna komission asetuksen (ETY) N:o 2329/85(), sellaisena kuin se on viimeksi muutettuna asetuksella (ETY) N:o 3769/86(), 7 artiklan säännösten mukaisesti; näin ollen voi olla olemassa ennen kyseisen markkinointivuoden alkua jätettyjä tukihakemuksia, mikä johtaisi sellaisen tuen myöntämiseen, joka perustuisi kyseisen markkinointivuoden kohdehinnasta poikkeavaan kohdehintaan ja aiheuttaisi markkinoiden vääristymiä; tämän vuoksi on tarpeen säätää, että kyseisessä tapauksessa tukihakemusta ei voida jättää ennen kyseisen markkinointivuoden alkua,
olisi säädettävä siirtymäsäännöksistä tapauksissa, joissa tukihakemukset on jätetty ennen tämän asetuksen voimaantulopäivää; tämän vuoksi olisi tarkennettava, että ennen kyseistä päivämäärää jätettyjä sopimuksia pidetään jätettyinä 1 päivänä syyskuuta 1987; on kuitenkin suotavaa jättää toimijoille mahdollisuus jättää uusi hakemus; on kuitenkin suotavaa poiketa tästä säännöksestä, jos sopimuksessa määrätään vähimmäishinnan maksamisesta, joka on vähintään markkinointivuonna 1986/1987 voimassa olevan hinnan suuruinen, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2329/85 12 artiklan 1 kohdan a alakohtaan virke seuraavasti:
"Sitä ei voida jättää toimivaltaiselle viranomaiselle ennen kyseisiä sopimuksia koskevan markkinointivuoden alkua."
2 artikla
Asetuksen (ETY) N:o 2329/85 12 artiklan 1 kohdan a alakohdassa tarkoitettuja, markkinointivuonna 1987/1988 korjattuja papuja koskeviin sopimuksiin liittyviä tukihakemuksia, jotka on jätetty ennen tämän asetuksen voimaantuloa, pidetään jätettyinä 1 päivänä syyskuuta 1987 tai ne peruutetaan asianomaisen hakijan pyynnöstä, elleivät kyseiset sopimukset sisällä maksettavaa hintaa, jonka on vähintään markkinointivuonna 1986/1987 voimassa olevan vähimmäishinnan suuruinen.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1987.

Labels: 11
17
19